Bankareikningar Victória de Barros Neto , fyrrverandi sjávarútvegsráðherra Angóla , eiginmanns hennar og barna hafa verið frystir og sakamál hefur verið höfðað á hendur henni . Þetta kom fram angólska dagblaðinu Jornal De Angola á sunnudag . Ástæðan er ætluð þátttaka hennar í Samherjamálinu svokallaða , þar sem hún á að hafa leikið hlutverk í athæfi sem fól í sér mútugreiðslur , peningaþvætti og skattsvik . Á meðal þeirra sem eiga að hafa notið góðs af greiðslum til sjávarútvegsráðherrans fyrrverandi er João de Barros , einn barna ráðherrans fyrrverandi . Hann hefur meðal annars heimsótt Samherja til Íslands og má sjá mynd af honum hér að ofan . Með honum á myndinni eru Antonio , ráðgjafi sama ráðherra , Tamson Hatuikulipi , Þorsteinn Már Baldvinsson , þá forstjóri Samherja , James Hatuikulipi og Sacky Shanghala . Hún var tekin í Hafnarfjarðarhöfn í nóvember 2013 . Þetta átti sér stað í kjölfar þess að dómari í Namibíu gaf út handtökuskipun á hendur De Barros Neto vegna málsins . Hún bætist þar með í hóp sex Namibíumanna , þar af tveggja fyrrverandi ráðherra , sem hafa verið ákærðir vegna málsins . Auglýsing Í blaðinu er haft eftir talsmanni saksóknaraembættis í Angóla að viðræður um afmörkun séu í gangi milli angólskra og namibískra stjórnvalda um lögsögu í málinu , þar sem að stjórnarskrá Angóla heimili ekki framsal á ríkisborgurum landsins til annars lands . Sex þegar ákærðir í Namibíu Kveikur og Stundin greindu frá því 12. nóvember að Samherji lægi undir grun um að hafa greitt mútur til að tryggja aðgengi að ódýrum kvóta í Namibíu og Angóla . Hægt er að lesa umfjöllun Kveiks um Angóluhluta fyrirkomulagsins hér . Auk þess hefur er grunur um að Samherji hafi stundað umfangsmikið peningaþvætti og skattasniðgöngu . Málið byggir á frásögn uppljóstrarans Jóhannesar Stefánssonar , sem starfaði hjá Samherja í Namibíu og hefur sjálfur viðurkennt að hafa tekið þátt í umfangsmiklum lögbrotum fyrirtækisins , og gríðarlegu magni af gögnum sem hann lét Wikileaks í té . Þau gögn eru nú aðgengileg á internetinu . Al Jazeera sjónvarpsstöðin tók einnig þátt í opinberuninni og birti sinn hluta hennar í byrjun desember Bernhard Esau , fyrrverandi sjávarútvegsráðherra Namibíu , Sacky Shanghala , fyrrverandi dómsmálaráðherra Namibíu , og fjórir aðrir menn voru nýverið ákærðir fyrir að hafa þegið 103,6 milljónir namibískra dollara , jafnvirði 860 milljóna íslenskra króna , í greiðslur fyrir að tryggja félögum tengdum Samherja eftirsóttan kvóta í landinu . Þau gera okkur kleift að halda áfram að taka þátt í umræðunni og greina kjarnann frá hisminu .